Kristen Nygaards grav på Vestre gravlund i Oslo
**Kristen Nygaard** (født 27. august 1926 i Oslo, død 10. august 2002 samme sted) var en norsk professor i informatikk, programmerer og politiker. Nygaard ble cand.real. med hovedfag i matematikk ved Universitetet i Oslo i 1956. Sammen med Ole-Johan Dahl fant han opp programmeringsspråket Simula i 1960-årene. Nygaard var en framstående motstander av norsk medlemskap i EU og var leder for Nei til EU på 1990-tallet.

Virke
-----

Simula var det første såkalte objektorienterte programmeringsspråk. Etter hvert skulle det således vise seg å få varig innvirkning, ikke bare på faget programmering generelt, men også i den konkrete forstand at flere av de viktige, nyere programmeringsspråkene (som Ada og Java) i stor grad faktisk bygger på de samme ideene og mekanismene som ble introdusert i Simula.

Nygaards virksomhet var fra slutten av 1960-årene sterkt preget av hans sosiale engasjement, og han fokuserte på de sosiale konsekvensene av datateknologi, særlig hvordan norsk fagbevegelse burde forholde seg til denne teknologien.
Han ble på denne tiden kontaktet av Norsk Jern- og Metallarbeiderforbund for å få assistanse til hvordan de skulle forholde seg til denne teknologien. Dette arbeidet førte til at det tidlig i 1970-årene ble inngått data-avtaler og oppnevnt datatillitsvalgte i arbeidslivet.

Politisk virksomhet
-------------------

Nygaard var en framstående motstander av norsk medlemskap i EU. Han var leder for Nei til EU, med forløperen Opplysningsutvalget om Norge og EF, fra 1988 til 1995. Han hadde vært medlem av både Venstre og fra 1971 Arbeiderpartiet, men var ikke medlem av noe parti da han døde.

Heder
-----

I 1998 mottok han Rosingakademiets hederspris sammen med Ole-Johan Dahl. I 2001 ble de to også tildelt den prestisjetunge Turing-prisen fra Association for Computing Machinery (ACM). Turing-prisen blir ofte uformelt betegnet som informatikkfagets Nobel-pris. Året etter, i 2002, fikk de to også John von Neumann-medaljen.

Nygaard var æresdoktor ved en rekke utenlandske universiteter og var kommandør av St. Olavs Orden.

Da Institutt for informatikk ved UiO flyttet inn i Ole-Johan Dahls hus i 2011 ble universitetets opprinnelige informatikkbygning døpt om til Kristen Nygaards hus. Huset har adresse Gaustadalléen 23 og brukes i dag som hovedkontoret til Norsk Regnesentral.

Kristen Nygaards hus på Blindern i Oslo.

Referanser
----------

1. 1 2   Gemeinsame Normdatei, besøkt 24. april 2014[Hentet fra Wikidata]
2. 1 2   Store norske leksikon, Store norske leksikon-ID Kristen\_Nygaard[Hentet fra Wikidata]
3. 1 2   MacTutor History of Mathematics archive, besøkt 22. august 2017[Hentet fra Wikidata]
4. ↑   Gemeinsame Normdatei, besøkt 11. desember 2014[Hentet fra Wikidata]
5. ↑   Gemeinsame Normdatei, besøkt 30. desember 2014[Hentet fra Wikidata]
6. 1 2 3 4 5 6   MacTutor History of Mathematics archive[Hentet fra Wikidata]
7. ↑   Norsk biografisk leksikon[Hentet fra Wikidata]
8. ↑   www.begravdeioslo.no[Hentet fra Wikidata]
9. ↑   amturing.acm.org[Hentet fra Wikidata]
10. ↑   www.ieee.org[Hentet fra Wikidata]
11. ↑  IEEE: *John von Neumann Medal recipients*
12. 1 2 3  
Eirik Rossen. «Kristen Nygaard». Norsk biografisk leksikon. Besøkt 12. november 2015.
13. 1 2 3  
Ole Lehrman Madsen. «Kristen Nygaard». Turing-prisen. Besøkt 12. november 2015.
14. ↑  «Kristen Nygaards hus». *forskning.no*. Besøkt 9. mars 2018.

Eksterne lenker
---------------

* (en) Kristen Nygaard – kategori av bilder, video eller lyd på Commons Rediger på Wikidata
* (en) Kristen Nygaard på Internet Movie Database Rediger på Wikidata
* (no) Offisielt nettsted Arkivert 19. august 2017 hos Wayback Machine.
* (en) Kristen Nygaards CV Arkivert 19. august 2017 hos Wayback Machine.
* (no) Om Ole-Johan Dahl, Kristen Nygaard og Simula
* (no) Kristen Nygaard bibliography
* (no) Videointervju med Kristen Nygaard
* (no) Minneord over Nygaard fra Uniforum/UiO

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Lokalhistoriewiki **·** Encyclopædia Britannica **·** MacTutor **·** Nationalencyklopedin **·** BIBSYS **·** Geni **·** WikiTree **·** VIAF **·** GND **·** LCCN **·** ISNI **·** NKC
 |